पाएं अपने शहर की ताज़ा ख़बरें और फ्री ई-पेपरडाउनलोड करें
अफगानिस्तान में तालिबान की क्रूरता एक बार फिर सामने आई है। तालिबान ने दो बच्चों के सिर कलम कर दिए हैं। उसने इन बच्चों पर आरोप लगाया है कि वह पुलिस के लिए जासूसी करते हैं। इन बच्चों का अपराध सिर्फ यह था कि जब वे भूखे थे और खाने की तलाश में घूम रहे थे, तो सुरक्षा बल के जवानों ने उन्हें खाना खिलाया था। तालिबानियों ने इस घटना को कंधार के पुलिस मुख्यालय से कुछ दूर पर अंजाम दिया है।
प्रांतीय सरकार के सूत्रों ने बताया कि तालिबान ने इन बच्चों पर खाना के बदले पुलिस को गुप्त सूचना देने का आरोप लगाया है। इन दोनों बच्चों के शव कंधार के झारी जिले से बरामद कर लिए गए हैं। मारे गए एक बच्चे की उम्र 10 साल और दूसरे की उम्र 16 साल है। ये बच्चे खाने की तलाश में घूम रहे थे, तभी वहां से गुजरे नाटो की सेना के जवानों ने बच्चों को कुछ खाना दिया था। कंधार के गवर्नर डॉ. तोरयालव वेस्सा ने सुरक्षा बलों को इन तालिबानियों की तलाश करने के निर्देश दिए हैं। इस घटना के संबंध में तालिबान के प्रवक्ता यूसुफ अहमदी ने इन आरोपों का खंडन किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn